་བུམ་སློབ་དཔོན་རྣམ་གསུམ་གྱི་དགོངས་པ་སློབ་དཔོན་ཆེན་པོ་པདྨས་མཁར་ཆེན་བཟའ་
ལ་གདམས་པ་བཞུགས་སོ།།
6

ཕུར་པའི་ཆོས་སྐོར་
আ
།ཕུར་འགྲེལ་འབུམ་ནག་ཅེས་གཞན་ལས་ཁྱད་པར་འཕགས་པའི་ཐུགས་ཀྱི་ཏི་ལ་ཀའོ། །འགྲོ་བའི་དོན་ཕྱིར་ད་ལྟ་རྔ་ཡབ་གླིང་ན་བཞུགས་པ་ཡི། །འཁྲུངས་
དཀའི་སྐྱེས་བུ་གཅིག་པུ་ངེས་དོན་ཐེག་པ་གཅིག་ཏུ་བཞེད། །སྐྱེ་བརྒྱུད་གཉིས་ལས་འཁྲུངས་ཤིང་རྨད་དུ་བྱུང་བའི་རིགས་གཉིས་ལྡན། །གདུག་པ་རྣམ་གསུམ་བཏུལ་ནས་དངོས་གྲུབ་རྣམ་
གསུམ་བརྙེས་པ་པོ། །ཆེ་བ་བཞི་ལྡན་རིག་འཛིན་བཞི་ཡི་ངོ་བོར་གྱུར་པ་ཁྱོད། །གྲུབ་ཆེན་བརྒྱད་ལྡན་གསང་བའི་མཚན་བརྒྱད་ལྡན་ལ་རབ་ཏུ་འདུད། །རིག་འཛིན་ས་ཐོབ་པདྨ་འབྱུང་
གནས་ཀྱིས། །ཡར་ཀླུང་ཤེལ་གྱི་བྲག་ཕུག་མངོན་དགའ་དེར། །ལས་དང་སྐལ་བར་ལྡན་པའི་མཚོ་རྒྱལ་ལ། །གཏད་པའི་གདམས་པ་མ་ནོར་བསྟན་པར་བྱ། །སློབ་དཔོན་ཆེན་པོ་པདྨ་
10

གཉིས་
།འབྱུང་གནས་ཀྱིས། རྩ་བ་དཀྱུས་ངན་སྔགས་སུ་ཕྱུང་བ། ཕར་ཐེབས་ལ་ཚུར་མི་ལྡོག་པ། ཉུང་ལ་ཁ་ཚར་ཚང་བ། ལྟ་བ་ཆོས་ཉིད་དང་མི་འགལ་
བ། གཟུངས་མ་མཁར་ཆེན་བཟའ་མཚོ་རྒྱལ་ལ་གཏད་དེ། དེ་ཉིད་གང་ཞེ་ན། རྒྱུད་ཀྱི་བསྡུ་ཐབས་གཉིས། རྒྱུད་ཀྱི་བཤད་ཐབས་གསུམ། རྒྱུད་ཀྱི་ཁོག་དོན་དྲུག རྒྱུད་ཀྱི་ཐེམ་སྦྱོར་
བཅུ། རྒྱུད་ཀྱི་གནད་ཐོ་བཅུ་གཉིས། རྒྱུད་ཀྱི་སྲོག་ཐེམ་ཉི་ཤུ་རྩ་གཅིག ཕུར་པ་རྩ་བའི་ལྷ་ལྔ་པཅུ་རྩ་གཅིག ཡན་ལག་གི་ལྷ་ཉིས་སྟོང་ཕྱེད་དང་དྲུག་བརྒྱ་དང་གཅིག་གོ། །དེ་ཡང་དང་པོ་
རྒྱུད་ཀྱི་བསྡུ་ཐབས་གཉིས་ནི། རྡོ་རྗེ་ཕུར་པ་ལ་རྒྱུད་སྡེ་མང་ཡང་རྩ་རྒྱུད་དང༌། བཤད་རྒྱུད་གཉིས་སུ་བསྡུ་སྟེ། རྩ་རྒྱུད་ནི་རྩ་ཐུང་རྡོ་རྗེ་ཁྲོས་པའོ། བཤད་རྒྱུད་ནི་གསང་རྒྱུད་དང་ཁྲག་
11

ཕུར་པའི་ཆོས་སྐོར་
འཐུང་རྩ་བའི་རྒྱུད་ལ་སོགས་པ་རྒྱུད་སྡེ་བརྒྱ་རྩ་བརྒྱད་བཞུགས་སོ། །གཉིས་པ་རྒྱུད་ཀྱི་བཤད་ཐབས་གསུམ་ནི། ཕུར་པ་རྒྱུད་ལྟར་བཤད་པ་དང༌། ཕར་པ་ལུང་ལྟར་བཤད་པ་དང་། ཕུར་པ་མན་ངག་ལྟར་བཤད་པའོ། །དང་པོ་
ནི། རྒྱུད་ལ་ཏནྡྲ་སྡེ་བཅོ་བརྒྱད་ཡོད་པ་ལྟར་དུ་རྡོ་རྗེ་ཁྲོས་པ་ཀློང་ཆེན་པོ་བཅོ་བརྒྱད་ནས་བཤད་པ་དང༌། གཉིས་པ་རྡོ་རྗེ་ཕུར་པ་འདི་ལུང་ཐམས་ཅད་ཀྱི་བླ་མ་ཡིན་པས་ན། རྡོ་རྗེ་ཁྲོས་པ་ལུང་ཉི་ཤུ་རྩ་གཅིག་ཏུ་བཤད་པ་
དང༌། གསུམ་པ་རྡོ་རྗེ་ཕུར་པ་འདི་མན་ངག་གི་ངེས་དོན་ཡིན་པས་རྡོ་རྗེ་ཁྲོས་པ་འདི་མན་ངག་བརྒྱ་རྩ་བརྒྱད་དུ་བཤད་པའོ། །གསུམ་པ་རྒྱུད་ཀྱི་ཆིངས་དྲུག་ནི། ཕུན་སུམ་ཚོགས་པ་རྣམ་པ་ལྔས་སྒྲུབ་པ་ལས་ཀྱི་གཞི་
བཟུང༌། དཀྱིལ་འཁོར་རྣམ་པ་གསུམ་སྔོན་དུ་འགྲོ་བ་དང་བཅས་ཏེ་དོན་གྱི་ཁོག་དབུབ། ཁམས་གསུམ་གྱིས་སྲོག་ལ་དབང་བསྐུར་ནི་སྲོག་གིས་ཡཻ་ཤེས་སེམས་དཔའི་སྲོག་ལ་དབང་བསྐུར་ཏེ། ཡེ་ཤེས་དཀྱིལ་འཁོར་སྤྱན་དྲངས་
ཤིང་མཆོད་ཅིང་བསྙེན་པས་དངོས་གྲུབ་ཀྱི་བཅུད་བླང༌། གབ་པའི་སྔགས་དྲུག་དང་ཚེ་ལུང་ཁྲུས་ལུང་གིས་ཁ་བསྐང་སྟེ་གདབ་པའི་ལས་བྱ། མནན་སྲེག་འཕང་གསུམ་གྱིས་ལས་ཀྱི་མཇུག་བསྡུ་བ་དང་དྲུག་གོ། །བཞི་པ་རྒྱུད་ཀྱི་
ཐེམ་སྦྱོར་བཅུ་ནི། གླེང་གཞི་རྣམ་པ་གསུམ་གྱིས་སྤྱིའི་ཁོག་དབུབ། མཚན་ཉིང་རྣམ་པ་གསུམ་གྱིས་དོན་གྱི་ཤན་དབྱེ། ཕུར་བུའི་རྒྱུད་བཞིས་གང་ཟག་རྣམ་པ་བཞི་མཐར་དབྱུང་། སྒྲུབ་ལུགས་ཆེན་པོ་གསུམ་གྱིས་ཕྲིན་ལས་ཀྱི་
12

আ
།གཞུང་བསྲང༌། ཐམས་ཅད་འདུས་པའི་སྔགས་ཀྱིས་ལྷ་གནད་ལ་དབབ། ངན་སྔགས་བཏུ་ཡིག་དྲུག་གསུམ་བཅོ་བརྒྱད་ཀྱིས་མཁའ་འགྲོ་མ་དངོས་སུ་བཀོལ། སྲོག་གི་དོན་པོ་གསུམ་གྱིས་དམིགས་པ་
གསུམ་གྱི་གནད་བཀྲོལ། བསྒྲལ་ལས་ཆེན་པོ་བཅོ་བརྒྱད་ཀྱིས་བརྣག་པའི་ལས་བྱ། མཐར་ཕྱིན་བརྒྱད་ཀྱིས་ལས་ཀྱི་ཁ་བསྐང༌། མཐའ་བསྡུ་གསུམ་གྱིས་ལས་ཀྱི་ལྟོ་བ་གདབ་ཅེས་པ་དང་བཅུའོ། ད་ལྔ་པ་རྒྱུད་ཀྱི་གནད་ཐོ་བཅུ་
གཉིས་ནི། དཀྱུས་ཀྱི་ཚིག་དྲུག་མ་ཤེས་ན་ཕྲིན་ལས་གོང་འོག་གི་ཤན་མི་འབྱེད། གབ་པའི་སྔགས་དྲུག་མ་ཤེས་ན་སྔགས་གཟེར་དྲག་པོ་དགྲ་ལ་མི་ཕོག སྦས་པའི་འཕྱང་དྲུག་མ་ཤེས་ན་གབ་སྦས་ཀྱི་ཐག་མི་ཆོད། མན་ངག་
སྲོག་གི་ཆན་པ་མ་ཤེས་ན་དགྲ་བགེགས་ཀྱི་སྲོག་རྩ་མི་ཆོད། གཤོག་པ་རླབས་ཆེན་གྱི་ཆོ་ག་མ་ཤེས་ན་དགྲ་བགེགས་ཀྱི་བླ་མི་ཁུགས། གསང་ཕུར་སེངྒེ་ཁ་འཐབ་ཀྱི་ཆོ་ག་མ་ཤེས་ན་རྣལ་འབྱོར་པ་ནང་འཐབ་ན་བསྒྲལ་བའི་ཐབས་
མེད། གནད་གཅོད་ཀྱི་ཐབས་མ་ཤེས་ན་ལས་ལ་སྦྱར་ན་ཚུར་ལྡོག འཁོར་ལོའི་བསྐོར་ཐབས་མ་ཤེས་ན་ལས་མི་འགྲུབ། ལིངྒའི་བཅའ་ཐབས་མ་ཤེས་ན་དམིགས་པའི་གནད་བརླག ཀུན་གཞིའི་གནས་ལུགས་མ་ཤེས་ན་བཏབ་
པ་ལ་དོན་མེད། ཚེ་ལུང་ཁྲུས་ལུང་གི་དགོངས་པ་མ་ཤེས་ན་ངན་སྔགས་དང་ཁྱད་མེད། གནས་སྤར་བའི་ཆོ་ག་མ་ཤེས་ན་བཤན་པ་དང་ཁྱད་མེད་ཅེས་པའོ། །དྲུག་པ་རྒྱུད་ཀྱི་སྲོག་ཐེམ་ཉེར་གཅིག་ནི། ལག་ལེན་མངོན་རྟོགས་ཀྱི་
13

ཕུར་པའི་ཆོས་སྐོར་
སྲོག་ཐེམ་བདུན། དྲིས་ལན་གེགས་སེལ་གྱི་སྲོག་ཐེམ་བདུན། མན་ངག་གནད་ཀྱི་སྲོག་ཐེམ་བདུན་ཏེ་ཉེར་གཅིག་གོ། །བདུན་པ་ཕུར་པ་རྩ་བའི་ལྷ་ང་གཅིག་ནི། ཁྲོ་བོ་ཁྲོ་མོ་ཉི་ཤུ། མགོ་བརྙན་ཉི་ཤུ། སྲས་མཆོག་ལྔ། སྒོ་མ་
བཞི། ཡབ་ཡུམ་གཉིས་ཏེ་ང་གཅིག་གོ། །བརྒྱད་པ་དེ་ལས་སྤྲོས་པས་ལྷ་ཉིས་སྟོང་ཕྱེད་དང་དྲུག་བརྒྱ་དང་གཅིག་གོ །དེ་རྣམས་ནི་སྤྱིའི་དོན་ཏོ། །ད་ནི་ཡན་ལག་གི་དོན་ལ་གླེང་གཞི་རྣམ་པ་གསུམ་གྱིས་སྤྱིའི་ཁོག་དབུབ་ཅེས་པ་
ལས། དེ་ལ་གསུམ་སྟེ། དང་པོ་གུ་རུའི་གླེང་གཞི། སྟོན་པའི་གླེང་གཞི། རྒྱུད་ཀྱི་གླེང་གཞི་དང་གསུམ་ལས། དང་པོ་གུ་རུའི་གླེང་གཞི་བསྟན། དེ་ལའང་གསུམ་སྟེ། དང་པོ་སྐྱེ་རྒྱུད། གཉིས་པ་མཛད་པའི་ལས་
བསྟན། ཐ་མ་ཇི་ལྟར་བརྒྱུད་ལུགས་སོ། །དང་པོ་སྐྱེ་རྒྱུད་ནི། སློབ་དཔོན་ཆེན་པོ་པདྨ་འབྱུང་གནས་ཞེས་གྲུབ་ཐོབ་ཐམས་ཅད་ཀྱི་སྤྱི་མེས་དུས་གསུམ་སངས་རྒྱས་ཐམས་ཅད་དང་གླེང་མོ་མཛད་པ། ཤེས་རབ་ནམ་མཁའི་མཐའ་
དང་མཉམ་པ། མ་མོ་མཁའ་འགྲོ་དང༌། སྣང་སྲིད་ཀྱི་ལྷ་མ་སྲིན་སྡེ་བརྒྱད་དབང་དུ་བསྡུ་ཞིང་བྲན་དུ་ཁོལ་བ་དེ་ལ་སྐྱེ་རྒྱུད་རྣམ་པ་གཉིས་ནི་ཇི་ལྟར་སྐྱེས། རིགས་རྣམ་པ་གཉིས་དང་ཇི་ལྟར་ལྡན། ཆེ་བ་རྣམ་པ་བཞི་ནི་གང་
ཡིན། རིག་འཛིན་བཞིའི་ངོ་བོར་ཇི་ལྟར་གྱུར། གསང་བའི་མཚན་བརྒྱང་དང་ནི་ཇི་ལྟར་ལྡན་ཞེ་ན། དང་པོ་ནི་མངལ་སྐྱེས་སུ་འདོད་པ་དང༌། རྫུས་སྐྱེས་སུ་འདོད་པའོ། །གཉིས་པ་ནི། འཇིག་རྟེན་པའི་རིགས་ཀྱི་དབང་དུ་བྱས་
14

།ན། རྒྱལ་པོའི་རིགས་དང༌། འཇིག་རྟེན་ལས་འདས་པའི་རིགས་ཀྱི་དབང་དུ་བྱས་ན། མི་བསྐྱོད་པ་རྡོ་རྗེའི་རིགས་སོ། །གསུམ་པ་ནི། རིགས་ཀྱི་ཆེ་བ། མཁྱེན་པའི་ཆེ་བ། ནུས་པའི་ཆེ
བ། གྲུབ་པའི་ཆེ་བའོ། །བཞི་པ་ནི། རྣམ་པར་སྨིན་པའི་རིག་འཛིན། ཚེ་ལ་དབང་བའི་རིག་འཛིན། ཕྱག་རྒྱ་ཆེན་པོའི་རིག་འཛིན། ལྷུན་གྱིས་གྲུབ་པའི་རིག་འཛིན་ནོ། །ལྔ་པ་གསང་བའི་མཚན་བརྒྱད་ནི་འོག་ཏུ་རྒྱས་པར་
འབྱུང་བའོ། དེ་ལས་འདིར་སློབ་དཔོན་ཆེན་པོ་པདྨ་འབྱུང་གནས་དེ་མངལ་སྐྱེས་ཀྱི་དབང་དུ་བྱས་ན། ནུབ་ཕྱོགས་ཨོ་རྒྱན་གྱི་ཡུལ་ན། རྒྱལ་པོ་ཤཀྲ་བྱ་བ་དང༌། བཙུན་མོ་ཛ་ལེནྡྲ་གཉིས་ལས། འབྲུག་གི་ལོའི་སྟོན་ཟླ་ར་བའི་
* ཚེས་ཉི་ཤུ་གཅིག་ལ། གཟའ་པ་སངས། སྐར་མ་དམར་པོ་མགོ་ལ། དུས་ཉི་མ་རྩེ་ཤར་ཙ་ན་སྲས་གཅིག་བཙས་པ་དང༌། ཞལ་ཁྲོ་གཉེར་མཆེ་བ་བག་ཙམ་གཙིགས་པ། ལག་པ་གཡས་རལ་གྲིའི་ཕྱག་རྒྱ་ཅན། གཡོན་པ་
གནྡྷའི་ཕྱག་རྒྱ་ཅན་གཅིག་བཙས་པ་ལ། མ་དེ་འཇིགས་ཤིང་བྲེད་ནས་སྨྲས་པ། མིའི་བུ་མ་ཡིན་འདྲེའི་བུ་བག་ཏུ་སྣང༌། གཞན་གྱིས་མཐོང་ན་ལྟས་ངན་ཆེན་པོར་འགྱུར། དེ་བས་གཞན་གྱིས་མ་ཚོར་བ་ལ་དབེན་པར་བཞག་གོ་
ཟེར་བ་ལ་ཡབ་ཀྱིས་སྨྲས་པ། སེམས་ཅན་སྐྱེ་བ་མི་ལུས་ཐོབ་པ་ལ། །གཟུགས་དང་ཁ་དོག་མི་མཐུན་སོ་སོར་སྣང༌། །དེ་བས་བྲམ་ཟེ་མཚན་མཁན་ཁུག་ལ་སྟོན། །ཟེར་ཏེ་བསྟན་པས། ཀྱེ་མ། གཡས་གཡོན་ཕྱག་ནི་ཕྱག་རྒྱར་
15

ཕུར་པའི་ཆོས་སྐོར་
ལྡན། །ཁྲོ་གཉེར་སྐྲ་མཚམས་ཤིན་ཏུ་མཐོ། །ཞལ་བགྲད་འཇོ་སྒེག་ཁྲོ་བོའི་གཟུགས། །རིག་བྱེད་དག་ལས་བཟང་བར་བཤད། །ཅེས་བརྗོད་ནས་པཱུ་ཛ་ཕུལ། ཕྱག་བཙལ་ནས་མཚན་བཤད་པ། གཡས་ཀྱི་ཕྱག་རྒྱ་འདིས་དུག་
གསུམ་གྱི་དགྲ་བགེགས་འཇོམས་པ་ཡིན། གཡོན་གྱི་ཕྱག་རྒྱ་འདིས་དངོས་གྲུབ་རྣམ་གསུམ་ཐོབ་པ་ཡིན། སྤྱན་ལྡོག་ཁྲོ་གཉེར་བདུད་དང་མུ་སྟེགས་འདུལ་བ་ཡིན་པས་རྒྱལ་བུའི་མཚན་རྡོ་རྗེ་བདུད་འདུལ་དུ་ཐོགས་ཟེར་ནས་
བཏགས་སོ། །དེ་ཡང་འབྲུག་ལོ་ལ་སྐྱེས་པ་གྲགས་པ་ཆེ་བར་འོང༌། སྟོན་ཟླ་ར་བ་ལ་སྐྱེས་པ་ལ་འབྲས་བུའི་ཐེག་པ། མགོ་ལ་སྐྱེས་པ་སྔགས་ཀྱི་མགོ་འདྲེན། པ་ཝ་སངས་ལ་སྡུག་བསྔལ་སངས། ཉི་མ་ཤར་བ་ཐུགས་རྗེ་ཤར་
བ་ཡིན། ལོ་སྐོར་གཅིག་ཏུ་མི་ལ་མ་བསྟན། བསྟན་ན་འབངས་སྙིང་དང་འདྲ་བ་གཅིག་ལ་ངན་ནོ་ཟེར་རོ། །དེ་ནས་ལོ་བཅུ་ལོན་ཙ་ན་ཕྱིར་ཤོར་བ་དང༌། བློན་པོ་གྷ་རུ་དེ་ཝ་གཞོན་ཙ་ན་བུ་མ་སོས། ཤིན་ཏུ་རྒས་པ་ལ་བུ་གཅིག་
ཡོད་པ་ལ། དེ་ཤིང་གི་གྲིབ་བསིལ་ལ་བསྙལ་བའི་དཔྲལ་བ་ན་ཤ་སྦྲང་ཞིག་གིས་ཟ་ཡིན་འདུག་པ་ལ། རྒྱལ་བུ་རྡོ་རྗེ་བདུད་འདུལ་གྱིས་སོར་རྡོ་ཞིག་བརྒྱབ་པས། སྦྲང་མ་དང་བཅས་པ་ཀླད་པའི་རྒྱས་སུ་གཙང་གིས་སོང་ནས་
ཤིའོ། །དེར་བློན་པོ་རྣམས་ན་རེ། ཆད་པ་བཅང་དགོས་ཟེར་ཏེ། མི་རྣམས་ཀྱིས་ཤིང་རེ་དང་མེ་སྣ་རེ་ཁྱེར་འོང་ནས་རྒྱལ་བུ་བསྲེག་པར་བརྩམ་པ་ལས། བུ་བསད་པའི་ཕ་གྷ་རུ་དེ་ཝས་སྨྲས་པ། ལུས་ཀྱི་རྟེན་ནི་མགོ་བོ་ཡིན། །
16

3
།མགོ་བཅུད་ལུས་ཀྱིས་ཅི་བྱར་ཡོད། །འབངས་ཀྱི་རྟེན་ནི་རྗེ་བོ་ཡིན། །རྗེ་མེད་འབངས་ཀྱིས་ཅི་བྱར་ཡོད། །དེ་བས་ཆད་པ་ཐ་མ་ཙམ། །ཟེར་བ་དང༌། ཆད་པའི་ཐ་མ་སྤྱུགས་པ་ཡིན་པས། གཡོག་
པོ་ག་ར་བྱ་བ་དང་། ཙུ་ཏ་ཀ་བྱ་བ་གཉིས་གཡོན་ཏུ་བྱས་ནས་སྤྱུགས་སོ། _ །དེ་གསུམ་པོས་ཤིན་ཏུ་མི་དགའ་ཡིན་ཕྱིན་པ་དང་། རྒྱལ་བུས་གྲོགས་པོ་གཉིས་ལ་སྨྲས་པ། རྒྱལ་པོའི་རྒྱལ་ཁྲིམས་གསེར་གྱི་གཉའ་ཤིང་ལ། །ཁོ་བོས་
ཉེས་པ་ཤོར་བ་སླར་ལ་ལོག་ན་ནི། །རྒྱལ་ཁྲིམས་ཉམས་པར་འགྱུར་གྱི་སྐྱོང་བར་མི་འགྱུར་བས། །རྒྱལ་ཁྲིམས་བློན་པོས་སྐྱོང་གིས་ཁྱེད་གཉིས་སླར་ལ་ལོག །བྱས་པས། བྱིས་པ་གཉིས་ཀྱིས་སྨྲས་པ། རྒྱལ་ཁྲིམས་མེ་དང་འདྲ་
༥ སྟེ་རྒྱལ་ས་ཆུ་དང་འདྲ། །མེ་དང་ཆུ་གཉིས་མི་རྟག་མི་མཐུན་ཏེ། །རྟག་ཅིང་བརྟན་ལ་བདེ་བའི་འབྱུང་གནས་ཀྱི། །ཆོས་སྲིད་བསྐྱང་གི་རྗེ་འབངས་ཆོས་ལ་གཤེགས། །ཟེར། གུ་རུ་སངས་རྒྱས་གསང་བ་ཅན་དུ་ཕྱིན་ཏེ། རྒྱལ་
བུས་སྨྲས་པ། ཀྱེ། ཐུགས་རྗེ་ཉི་ཤར་ཁྱད་པར་དྲོ་བ་བཞིན། །ཉམ་ཐག་སེམས་ཅན་ཀུན་ལ་སྐྱོབ་པར་མཛོད། །ཁོ་བོ་རྨོངས་པས་ཁྲིམས་ལ་ཉེས་པ་ཤོར། །སླར་ལ་ལོག་ཏུ་མ་མཆིས་རྗེས་སུ་གཟུང་བར་ཞུ། །ཞེས་ཞུས་པ་
དང་། གསུམ་ག་རབ་ཏུ་བྱུང་སྟེ། རྒྱལ་བུ་ལ་ཤཱཀྱ་བཤེས་གཉེན་དུ་བཏགས། གཡོག་གཉིས་ལ་ཤཱཀྱ་མི་ཏྲ་དང༌། ཤཱཀྱ་པྲ་བྷར་བཏགས། དམ་པའི་ཆོས་འདུལ་བ་ལ་མཁས་པར་བསླབ། ཡོ་ག་ཙཀྲ། བསམ་གཏན་ཕྱི་མའི་
17

ཕུར་པའི་ཆོས་སྐོར་
འགྲེལ་བ། ཁྲོ་བོ་དམ་པ་རྒྱན། ཞི་བ་རིན་ཆེན་དྲྭ་བ་རྣམས་བསླབས་སོ། །དེ་ནི་མངལ་སྐྱེས་སུ་འདོད་པ་རྣམས་དེ་སྐད་སྨྲའོ། །གཉིས་པ་འཛམ་བུ་གླིང་པ་ཕལ་ཆེ་བ་ནི། རྫུས་སྐྱེས་སུ་སྨྲ་སྟེ། དེ་ཡང་ནུབ་ཕྱོགས་ཨོ་རྒྱན་གྱི་
ཡུལ་དེ་ན། ཆོས་སྐྱོང་བའི་རྒྱལ་པོ་ཆེན་པོ་གཅིག་དང༌། རྒྱལ་སྲིད་སྐྱོང་བའི་རྒྱལ་པོ་གཅིག་དང་གཉིས་ཡོད་པ་ལས། དང་པོ་ཆོས་ཁོ་ན་དོན་དུ་གཉེར་ལ། གཉིས་པ་དེ་སྲིད་ཁོ་ན་དོན་དུ་གཉེར་བ་ཡིན་ནོ། །ཡུལ་དེ་ན་མཚོ་གངྒཱ་
དྲི་མེད་ཅེས་བྱ་བ་ཞིག་ཡོད་པ་ལས། མེ་ཏོག་པདྨ་ཤིང་རྟའི་འཕང་ལོ་ཙམ་མང་དུ་སྐྱེས་བ་ལས། དེའི་ནང་ན་ཁྱེའུ་མདངས་དང་ལྡན་པ་ཞིག་སྐྱེས་ནས་འདུག་སྟེ། ཆོས་སྐྱོང་བའི་རྒྱལ་པོ་དེ་ལ་སྲས་མེད་པ་ལས། ཁྱེའུ་དེ་ལོངས་
ལ་ཤོག་ངའི་སྲས་བྱའོ། །པདྨ་དེ་ཁྱེར་ལ་ཤོག་ངའི་ཟས་བྱའོ། །གསུངས་ནས། དེའི་འཁོར་བས་གྲུ་བཏང་ནས་བླངས་སོ། །དེ་བླངས་པ་དང་ཡུལ་ཁམས་དེའི་ནད་དང་མུ་གེ་ཐམས་ཅད་ཞི་ཞིང་བཀྲ་ཤིས་པར་གྱུར་ཏོ། །བུ་དེ་
པདྨ་ལས་བྱུང་བས་ན་པདྨ་འབྱུང་གནས་བྱ་བར་མཚན་བཏགས་ཏེ་དང་པོའོ། །དེ་ནས་བུ་ཞུན་མར་གྱིས་གསོས་པས་སྐྱེད་ཤིན་ཏུ་ཆེ་སྟེ། གཞན་གྱིས་ལོར་གསོས་པ་ལས་དེའི་ཟླ་བ་སྐྱེད་ཆེ། གཞན་གྱིས་ཟླ་བ་ལས་དེའི་ཞག་སྐྱེད་
ཆེ་བས་འདིས་རྒྱལ་པོའི་གདུང་འཚོབ་པར་འདུག་ཟེར་ཏེ། དེ་ལ་རྒྱལ་པོ་གདུང་འཚོབ་སྐྱེས་བུར་མཚན་བཏགས་ཏེ་མཚན་གཉིས་པའོ། །དེ་ནས་རྒྱལ་བུ་དེ་གྱང་དང༌། མཆོངས་དང༌། བང་དང༌། འཕོངས་དང༌། རྩལ་ལ་
18

আ
།སྦྱངས་པས་ཤིན་ཏུ་འབྱོངས་ཏེ། མཁར་ཁྱིམ་ཐམས་ཅད་ལ་མཆོངས་པས། སྤྱིར་ཨོ་རྒྱན་དེ་ན་ཁང་ཐོག་ཏུ་བྱ་ཁྭ་ཏ་བབས་ན་ལྟས་ངན་དུ་བྱེད་པས་དེ་བསྲུང་བའི་ཕྱིར་ལྕགས་ཀྱི་ཁ་ཊཱཾ་ག་བཙུགས་ཡོད་
པ་ལ་རྐང་པ་རེག་པས་འགྱེལ་ཏེ་བྲམ་ཟེའི་ཕྲུ་གུ་གཅིག་ལ་ཕོག་ནས་ཤིའོ། །དེ་རྒྱལ་སྲིད་སྐྱོང་བའི་རྒྱལ་པོ་དེས་ཆད་ལས་ཕབ་པར། རྒྱལ་པོ་ཡིན་པས་མཐའ་ལ་སྤྱུགས་པར་བྱའོ། །དེར་ཡབ་ལ་ཕྱི་ཕྱག་བྱས་པ། ཕ་མེད་མ་མེད
རྒྱ་མཚོའི་གླིང་ལས་སྐྱེས། །རྒྱལ་པོས་ཐུགས་ལ་དགོངས་ནས་སྲས་སུ་བྱས། །སྔོན་གྱི་ལས་ཀྱི་གྲོགས་མཆོག་སུག་པར་ལྷུང༌། །ཁྲིམས་དང་འགལ་བར་མི་བྱེད་ཅི་བདེར་མཆིས། །བྱས་པས། ཡབ་ཀྱི་སྲས་ལ་ལན་དུ། རྒྱ་